Diari Oficial de la Generalitat Valenciana


Sumari del DOGV 3543, del 21-07-1999 (1999/5983)

Informació pública de l'alternativa tècnica del Programa d'Actuació Integrada de la Unitat d'Execució número 2, del Pla Parcial Sector 4, Micleta-Saforna.
----------------------------------------------------------------------------------------------------------------------------------------------------------

### Dades del document

Número de DOGV
:   3543

Data del DOGV
:   21-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5983


Organisme emissor
:   Ajuntament de Callosa d’en Sarrià

Tipus de document
:   Anunci

Informació pública de l'alternativa tècnica del Programa d'Actuació Integrada de la Unitat d'Execució número 2, del Pla Parcial Sector 4, Micleta-Saforna. [1999/F5983]
  
La regidora d'Urbanisme, per delegació de l'Alcaldia Presidència, amb data 9 de juny de 1999, ha dictat entre altres el decret següent:
  
Sotmetre a informació pública per un termini de 20 dies, comptats des de l'endemà de la publicació en el Diari Oficial de la Generalitat Valenciana, així com en un diari no oficial d'àmplia difusió a la localitat, l'alternativa tècnica del Programa d'Actuació Integrada de la Unitat d'Execució número 2, del Pla Parcial Sector 4, Micleta-Saforna, juntament amb la documentació que s'indica:
  
Homologació de l'àrea de repartiment número 2.
  
Estudi d'impacte ambiental.
  
Pla Parcial Sector 4, Micleta-Segarra.
  
Projecte d'Urbanització de la Unitat d'Execució número 2.
  
Projecte de Reparcel·lació de la Unitat d'Execució número 2.
  
Estudi de detall de la Unitat d'Execució número 2.
  
Durant el termini d'exposició pública l'expedient podrà ser examinat a l'Oficina Tècnica de l'Ajuntament, i es podran presentar al·legacions i altres alternatives tècniques.
  
Durant els cinc dies següents al venciment del termini anterior els interessats podran presentar les proposicions juridicoeconòmiques que tinguen per convenients al Registre General d'aquest Ajuntament, en plica tancada i amb la documentació que s'assenyala en els apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a les sales de la casa consistorial a les 10.00 hores de la data hàbil següent a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquest termini quedarà prorrogat, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i presentara caució d'això en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
L'aprovació i adjudicació del programa per elecció d'una alternativa tècnica i proposició juridicoeconòmica estarà condicionada a l'aprovació definitiva, per part de la Conselleria competent en matèria d'urbanisme, de la documentació que forma part de l'alternativa tècnica.
  
Cosa que es fa pública perquè se'n prenga coneixement general, de conformitat amb el que s'estableix en l'article 46 de la Llei Reguladora de l'Activitat Urbanística.